CELEX: 62010CN0612
Language: da
Date: 2010-12-23 00:00:00
Title: Sag C-612/10: Anmodning om præjudiciel afgørelse indgivet af Bundesfinanzhof (Tyskland) den 23. december 2010 — Jaroslaw Wawrzyniak mod Agentur für Arbeit Mönchengladbach — Familienkasse

2.4.2011   
            
            
               DA
            
            
               Den Europæiske Unions Tidende
            
            
               C 103/11
            
         Anmodning om præjudiciel afgørelse indgivet af Bundesfinanzhof (Tyskland) den 23. december 2010 — Jaroslaw Wawrzyniak mod Agentur für Arbeit Mönchengladbach — Familienkasse
   (Sag C-612/10)
   2011/C 103/20
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Jaroslaw Wawrzyniak
   
      Sagsøgt: Agentur für Arbeit Mönchengladbach — Familienkasse
   
      Præjudicielle spørgsmål
   
   
               1)
            
            
               Skal artikel 14, stk. 1, litra a), i forordning nr. 1408/71 (1) fortolkes således, at den medlemsstat, i hvilken en arbejdstager er udstationeret, når denne stat hverken er kompetent i henhold til den nævnte bestemmelse eller er bopælsstat for arbejdstagerens børn, under alle omstændigheder ikke har beføjelse til at udbetale familieydelser til den udstationerede arbejdstager, når arbejdstageren ikke lider noget retstab som følge af sin udstationering?
            
         
               2)
            
            
               Såfremt det første spørgsmål besvares benægtende:
               Skal artikel 14, stk. 1, litra a), i forordning nr. 1408/71 fortolkes således, at den ikke-kompetente medlemsstat, i hvilken en arbejdstager er udstationeret, under alle omstændigheder kun har beføjelse til at udbetale familieydelser, når det er påvist, at der ikke er ret til lignende familieydelser i den anden medlemsstat?
            
         
               3)
            
            
               Såfremt dette spørgsmål også besvares benægtende:
               Er fællesskabs- eller EU-retlige forskrifter til hinder for en national retsforskrift som § 65, stk. 1, første punktum, nr. 2, sammenholdt med § 65, stk. 2, i Einkommensteuergesetz, hvorefter der ikke er ret til familieydelser, hvis en lignende ydelse skal eller skulle betales i et andet land, såfremt der blev indgivet en begæring herom?
            
         
               4)
            
            
               Såfremt dette spørgsmål besvares bekræftende:
               Hvordan skal den kumulation af rettigheder i den kompetente stat, der samtidig er børnenes bopælsstat, og rettigheder i den ikke-kompetente stat, der heller ikke er børnenes bopælsstat, som i så fald opstår, håndteres?
            
         
      (1)  Rådets forordning (EØF) nr. 1408/71 af 14.7.1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet, EFT L 149, s. 2.